als_Latn dik_Latn sag_Latn
Ish-kryeministri Berisha i ftuar në emisionin “Hard Disk” të gazetarit Pastrik Sadikaj në televizionin Ora News
Deklaratat e forta
-Thyerja e embargos me Iranin, Shqipëria tradhtoi SHBA-të
-Qeveria të japë llogari për trafikun e drogës
-Përdormi i simboleve të komunizmit, skenar i mirëpërgatitur, gati të rrëzojmë bustet e gjalla
Në momentin kur ju lajmëruat dorëheqjen, në një farë mënyre morët edhe përgjegjësitë për 23 qershorin. Megjithatë, gjithmonë diskutohet për një analizë të mundshme, gjithmonë i qëndroj atyre mediatike, ku flitet për preje kokash. A është e domosdoshme, ti bëhet një analizë 23 qershorit?
Unë gjykoj se kjo analizë ka filluar të bëhet nëpër seksione dhe udhëzimi i ri i kryetarit, synon një nga çështjet kryesore ka edhe këtë analizë. Sot është në Durrës dhe është për herë të parë që kryetari i partisë ulet në nivel të një seksioni për të filluar analizën. Ky më duket veprim i drejtë. Pra analiza do bëhet por analiza nuk bëhet asnjëherë në forcat politike të lirisë për të bërë gjah shtrigash, apo për të bërë syrgjynosje, këto janë të huaja për forcat që kanë në themel lirinë e individit.
Z.Berisha a jeni optimist për këtë opozitë që ndoshta në Kuvend, për nga numrat ngjan e vogël përballë një mazhorance që duket pak e ekzagjeruar në numra. Jeni optimist për përballjen megjithëse deri tani ka qenë aktive dhe kjo është pranuar edhe publikisht, që në pjesën më të madhe të betejave parlamentare, opozita ka qenë dominuese në sukses?
Mendoj se opozita në parlament është konsoliduar më shpejt se asnjëherë tjetër si opozitë. Mendoj se vend për të përmirësuar punën ka, por nga ana tjetër gjykoj se deputet e saj kanë dëshmuar një shkallë të lartë përgjegjëshmërie në trajtimin e problemeve në parlament dhe janë shumë aktiv. Mendoj se përpjekjet e mazhorancës për ti ngushtuar hapësirën opozitës kanë qenë shumë të gabuara. Në dy raste ato janë kthyer nga Gjykata Kushtetuese, por ato nuk duhet të ndodhin. Nuk duhet që mazhoranca të përdorë për ti shtypur hapësirën, për ti marrë hapësirën opozitës, sepse opozita aq hapësirë ka. Rasti i shëmtuar ishte rasti i mos paraqitjes së Ministres së Mbrojtjes në Komisionin e Sigurisë, dhe për të maskuar këtë mos paraqitje Edi Rama në kohën kur e kishte çuar çështjen në prokurori kërkoi komision hetimor parlamentar.
Z. Berisha, meqë përmendet Ministren e Mbrojtjes, po dal tek diskutimi që ka qenë në qendër të vëmendjes këto tre javët e fundit. Vazhdoni ti qëndroni asaj që tha në fillim ish-ministri Arben Imami dhe më pas u përqafua nga të gjithë zërat opozitare për përdorimin e infrastrukturës ushtarake në trafikun e drogës?
Absolutisht po. Tani se avionët transportuan groshë apo drogë, unë nuk besoj se ata u ulën për të marrë fasule në Gjadër, por që u ulën kjo është e sigurt dhe e konfirmuar nga shumë e shumë burime. E konfirmuar nga qeveria plotësisht me betonimin për herë të parë në histori të pistës së aeroportit të Gjadrit, paçka se aty janë edhe njësitë e policisë. Pra që avionët janë përdorur, janë ulur në Jug, janë ulur në Divjakë, janë ulur në Gjadër, kjo është jashtë çdo komenti. Unë nuk mund të them se opozita bëri analizën e thasëve, por nuk mund të them kurrë atë që pretendoi Ilir Meta, se ato ishin aeroplanët e mushkonjave. Pra, kjo u faktua. Ushtria mbasi nuk e garantoj dot në mënyra të tjera, u detyrua të vendosë blloqe. Ai tellalli që mori gazetarët para nja tre javësh dhe ju thoshte se këtu ka guriçka nuk mund të ulen, u detyrua ti marrë gazetarët pas tre javësh dhe tu thoshte se po vendosim këto blloqet këtu, për të mos u ulur dhe tani nuk ulen.
Ambasadori Amerikan në një intervistë për Top Channel tha se janë akuza të ulëta lidhur me rastin e FA?
Ambasadori Amerikan bëri një gabim për mendimin tim serioz. Forcat e Armatosura nuk i akuzoi opozita. Riprodhoi, në mënyrë do të thosha ekstremisht të gabuar, akuza që eksponentë të mazhorancës i bënë opozitës. Në debatin parlamentar, në mënyrë të përsëritur, eksponentë të qeverisë thanë se ju po akuzoni qeverinë. Deputetët, kolegët dhe unë vetë qartësuam në mënyrë përfundimtare se nuk kemi akuzë për ushtrinë, por akuzojmë qeverinë. Unë akuzoj qeverinë dhe qeverinë e akuzoj prapë. Kjo qeveri noton në drogë dhe ka jo një, kemi me dhjetëra e dhjetëra shembuj. Çfarë është ky raporti që solli nga jugu gazetari? Unë prisja që ambasadori të reagonte për kokën e dhisë, por duket se nuk ka parë filmin “God Father. Sepse sigurisht kur një gazetari i hidhet koka e dhisë, që në kodin e Korleones ka një domethënie të saktë, nuk mundet opozita kurrë, opozita ka qenë shumë e duruar. Shefi i Shtabit e ka treguar veten një militant partiak dhe nuk ia kemi kthyer vetëm e vetëm për të ruajtur ushtrinë. Ne e dimë që komunikatat e tij i shkruan shefi real i Shtabit, gjeneral Lleshi por ne prapë për të ruajtur një etikë me Shtabin e Përgjithshëm nuk reaguam edhe kur ky sulmoi opozitën në një akt të paprecedent në 23 vjet.
Z.Berisha çfarë ka ndryshuar në marrëdhëniet tuaja me ambasadorin amerikan, ka pasur një lloj luhatje. Si janë tani?
Tani marrëdhëniet janë normale. Por për mua besoj se edhe për çdo njëri, askush jashtë teorisë së gabimit nuk del, e paimagjinueshme.
Ka dalë z. Arvizu?
Absolutisht jo. As Arvizu, as unë dhe asnjëri. Që të gjithë bëjmë gabime.
Ka gabuar z. Arvizu në këtë rast?
Sigurisht, sigurisht. Ai i lejoi vetes të hyjë në një debat ndërpartiak, çka ishte tërësisht e gabuar. Ishte PS që po akuzonte opozitën se po akuzon ushtrinë, në një kohë kur ne po akuzonim qeverinë. Në qoftë se Ambasadori, ai dhe kushdo tjetër, merr përsipër për të vënë dorën në zjarr për këtë qeveri, jo njëra por të dyja duart do ti digjen, se këta dihet, lidhjet e tyre me drogën dhe pluhurin janë universale. Nuk është objekt i këtij diskutimi sot ky, por këto janë shumë të njohura…
…Ish-prokurori i anti-mafies tha dje se këtu është baza…
Mendoj se ai dha mesazhet më të qarta, sepse i njeh problemet. Pra pas 8 muajsh ku jemi në raport me botën? Kurrë ndonjëherë nuk i kanë ndodhur Shqipërisë në 23 vite skandale të tilla siç është skandali i armëve kimike me SHBA dhe në fund na del shoqja thotë se e menaxhuan gabim edhe ata. Pse e menaxhuan gabim ata? Gabimi i vetëm i tyre ishte se i besuan Edi Ramës, se nuk mund ti besosh një minutë. Pse e menaxhuan gabim ata? Shqipëria premtoi se do ti marrë të gjitha. Pse del i pa karakter ky, paskan faj ata? Jo nuk kanë. Sigurisht partneriteti është partneritet, luajaliteti është luajalitet. Tani del thyerja e embargos së Iranit. Një akt jashtëzakonisht i rëndë. Unë e di që një zëdhënës i qeverisë Iraniane ka deklaruar se Shqipëria nuk ka, por midis zëdhënësit të qeverisë Iraniane dhe Agjencisë Ndërkombëtare Atomike në Vjenë, unë i besoj kësaj të fundit. Ajo e ka në raport këtë. Në raport thotë se Shqipëria hyri bashkë me Sirinë në këtë process dhe ngarkesa fundit e datës 20 apo 22 mars nuk dihet se ku shkoi. Por pa notifikuar Agjencia nuk lëshon kurrë akuza të pa notifikuara dhe në këtë rast kryeministri hesht. Nuk thotë një fjalë, por kjo është një gjë shumë e rëndë. E rëndë në qëndrimin tonë ndaj SHBA, të cilat kryesojnë përpjekjen botërore për transparencën e plotë të proceseve dhe të teknologjisë nukleare të Iranit, të cilin Irani e ka bllokuar prej vitesh. Është shumë e rendë në qëndrimin tonë ndaj Izraelit, një mik, një aleat i yni dhe Shqipëria kurrë nuk mund ti lejonte vetes, se në fund të fundit janë udhëheqja iraniane, para kësaj, që deklaronte ne mënyre të përsëritur ta fshijmë nga harta Izraelin. Se ka deklaruar kurrë Izraeli të fshijmë Iranin apo një shtet tjetër nga harta. Shqipëria nuk mundet kurrë të marrë veprime në kundërshtim me interesat jetike të aleatëve të vet. Po ka një gjë tjetër përveç këtyre. Pse ka një përqendrim kaq të madh tek potenciali nuklear i Iranit? Nuk është problemi vetëm i Izraelit, se Izraeli ekzistencën e vet e ka të siguruar, por problemi është se ai do ti diktojë botës çmimin e naftës. Një potencial bërthamor ne zonën e Gjirit Persik, ku ne kemi gjithë ata miq aty dhe ku prodhohet energjia e botës më së shumti, do të ishte kërcënim i madh për mbarë njerëzimin. Pra janë të gjitha këto dhe çfarë bëjnë këta? Cojnë Besnikët e tyre për të mbushur valixhet në thyerje të embargos. Nuk i nevojitej Shqipërisë kjo. Po i rikthehem edhe njëherë krimit. Krimi organizuar pra po ecën me shpejtësi të madhe. Sot bandat vendosin gjoba të tmerrshme mbi bizneset, korrupsioni nuk njeh të ndalur. Pyet emigrantët ti. Nga Kakavija deri në Tiranë, 5 herë ju marrin para rrugës. Fshihen, nuk publikohen tenderat. Nuk jepen dokumentat. Ligji thotë jepni dokumentat. Biba e Ramës thotë se nuk lejon ligji. Është ekzakte kjo, e kanë kapur mediat. Kjo është qeveri që bazohet në falsitete. Po ti dëgjosh psikologjia e falsifikatorëve është e paimagjinueshme. Po bëjmë spërkatjen për here të parë pas 25 viteve thonë, tek etërit shkojnë, harrojnë se në 2008 është bërë një spërkatje e gjerë fare. E them këtë se ajo dëshira e tyre për tu lidhur me etërit e tyre.
Meqë dolëm tek lidhja me etërit, e shikoni këtë lidhje? Kam parasysh 5 majin, shfaqjen e fotos së Enver Hoxhës, rikthimin e pionierëve të Enverit?
Unë jam i bindur se ky është një proces i mire strukturuar, i qëllimshëm i Edvin Ramës. Kam bindjen më të madhe. Në rast se kthehemi ne javën e parë të qeverisë, ai njoftoi shqiptarët për dy projekte,”Piramidën” dhe “Vilën e Enver Hoxhës”. A mund të pyes unë se cili shqiptar, përveç Nexhmies dhe Ilirit e Teutës, familjes Hoxha, është i interesuar se ç’po bëhet me vilën e Enverit? Po si ta sheqerosim “Vilën e Enverit” si ta stilosim, si ta bëjmë “Vilën e Enverit” jo vilën e demonit siç është por diçka të pëlqyer nga të rinjtë dhe projekti tjetër për “Piramidën e Faraonit”. Me 29 nëntor Rama zgjodhi të nderojë të rënët e kombit me portretin e Enverit në sfond dhe i shpërndau vete ato në Facebook. Ky 5 maj pati një skenar tërësisht enverist. Tani a është kjo koeçidencë? Jo absolutisht. Kjo është linjë e qartë e tij, sepse, krahas formës, shih përmbajtjen, si në asnjë vend tjetër rrëzohen nenet e Kushtetuës me vendime qeverie, si në asnjë vend tjetër rrëzohen ligje me vendime qeverie, si në asnjë vend tjetër shpallen të pavlefshme vendime Gjykatash me vendime qeverie. Kjo, po të mos kishim qenë diktatura siç kemi qenë, do ta interpretonim çdo gjë me “Fermën e kafshëve” të George Oruell. Po ne nuk kemi nevojë të shkojmë aty ne kemi qenë këtu. Pra Rama ndjek me qëllim këtë linjë. Po të shkoni në jug në disa zona, ushtrohet një terror i kuq i vërtete ndaj qytetarëve. Metoda, unë kam me dhjetëra informacione nga qytetarët, metoda të vjetra të policisë sekrete, nga deputetet e tyre. Pra jemi para kësaj situate. Këta e përdhosën 5 Majin dhe ne duhet të mbajmë një qëndrim të studiuar. 5 Maji është dita e të rënëve. Është e lidhur me vrasjen e Qemal Stafës nga Enver Hoxha, sepse luftëtar ishte Qemal Stafa, e vrau ai, por Qemali ishte antifashist dhe këtu nuk ka diskutim. Por çfarë ndodh Patrik? Injorohen të gjithë të rëndët e tjerë. Shqiptarët nuk e dinë, por ata që merren me historinë e dinë, se vetëm në luftërat për Plavën dhe Gucinë, Ulqinin dhe Tivarin mund të ketë pasur më shumë të rënë për trojet shqiptare sesa gjatë gjithë Luftës së Dytë Botërore. Shqiptarët nuk e dinë se në Luftën e Parë Botërore dhe jo të Dytën, u shua 10 % e shqiptarëve. Shqiptarët nuk e dinë se në kryengritjen e pavarësisë, kanë rënë me dhjetëra mijëra shqiptarë. Që të gjithë këto eklipsohen injorohen me një grup dëshmorësh, heronj të Luftës së Dytë Botërore dhe kjo është e pandershme dhe vazhdon ai falsifikim i historisë. U shpallën 28 mijë, asnjëri nuk ka regjistrin për të dëshmuar sesa janë. Para dy javësh Afrim Mustafaj, një publicist, shkrimtar dhe kronist i betejave të luftës se Kosovës, më solli librin. U gëzova shumë, sepse e dimë të paktën që në tre luftërat e UÇK në Kosovë, në Maqedoni dhe Preshëve, kemi 2200 të rënë. Autori thotë se mund të ketë edhe ndonjë tjetër, por ata janë të sigurt. Une kam passion historinë. Unë kam nderim për dëshmorët. Kam nderin për luftën pavarësish nga problematikat e saj. Unë nuk jam nga ata që të them se lufta na solli lirinë. Jo, por lufta ishte e drejtë, sepse na renditi në anën e drejtë të histories. Lufta na solli diktaturën dhe kjo ishte gjëja më e rëndë që na ndodhi, por kjo nuk do të thotë se të mos ishte lufta, kurrë. Përsëri e them. Ata që luftuan kanë nderim dhe e meritojnë plotësisht. Këtu ka një shikim të njëanshëm, ka një përpjekje, se këta kanë krijuar grupin e historianëve mirëfilltas antishqiptarë për të krijuar historinë e Shqipërisë, krejtësisht në funksion të kultit të Enverit. Kanë filluar tani përsëri të mbrojnë standardin Enverist të gjuhës. Standardi Enverist i gjuhës është standard që nuk i reziston dot kurrë kohës. Standardi Enverist i gjuhës duhet detyrimisht të rishihet. Jo të zhduket. Por të amendohet. T’i zhdukësh shqipes pjesoren, pse i përkiste dialektit tjetër, të cilin e respektuan të gjithë kollosët e gjuhës shqipe dhe që i jepte gjuhës një avantazh të jashtëzakonshëm në raport me gjuhët e tjera, dhe tani i shkruhet letër Edi Ramës na mbro standardin e Enverit. Pra janë të gjitha këto janë një apel për 20 shkurt të ri. Po. S’më kishte shkuar ndërmend ndonjëherë….
…Rama dhe Meta kush e kushtëzon njërin dhe kush tjetrin?
Kjo është një aleancë punisto-mafioze. Pajtohen në ideologji të dy. Ajo që pe tek Nasipi ishte skenar, ajo ishte organizuar në Tiranë gjithçka. Sa i dolën problemet e drogës Saimir Tahirit, se Meta donte ta hante të gjallë, i dorëzoi dekoratën. Pra ata që mendojnë se këta kanë kundërshtira njëri me tjetrin këta kanë kundërshtira vetëm për racionet që duan të grabisin, kaq është ajo.
U gabuat që e menduat kështu para aleancës së prillit?
Po pse Edi Rama isha unë? Më thuaj me kë rri, të të them se kush je. E ka thënë populli këtë.
Jeni bërë pishman që ndërtuat një aleancë me Ilir Metën?
Jo. Nuk jam bërë pishman, sepse i ka shërbyer vendit. Mendoj se i ka shërbyer vendit. Mendoj se u morën vizat, mendoj se u realizuan disa projekte. Kjo ishte një gjë në interes të vendit, sepse kishte këto alternativa, ose pa opozitë dhe aleancë me Edi Ramën, koalicion i madh që quhet, ose me opozitë dhe një aleancë. Nuk ishte një aleancë e thjeshte, por në program ajo funksionoi.
Keni në mendje një projekt?
Në mendje një projekt natyrisht kam të shoh PD në pushtet. Ky është në mendje përkushtimi im të jap mbështetjen time, por natyrisht jam dhe do të mbetem avokat me të gjithë përkushtimin tim i lirisë dhe vlerave të saj, të cilat po njohin këto kohë ditë shumë të vështira, sepse kur një qeveri rrëzon nenet e Kushtetutës me vendime qeverie, kur një qeveri rrëzon ligjet me vendime qeverie, kur një qeveri shpall të pavlefshme vendimet e Gjykatave, çka është atribut krejtësisht i shkallëve te gjykatave, liritë dhe te drejtat e njeriut janë të viktimizuara. Ky regjim po i shkel ato në mënyrë më të papërmbajtur. Situata në paraburgimet e Shqipërisë është dramatike. Situata në burgjet e Shqipërisë është dramatike. Qytetarët mbahen ditë të tera pa avokat. Nuk ju jepet akses tek avokati. Në tërësi ka një ndrydhje të lirisë që shkon paralel me veprimet për ringjalljen dhe rikthimin e enverizmit dhe metodave të simboleve të asaj kohe. Preokupimi im më kryesor janë liritë. Liria ekonomike po ndrydhet në mënyrën më absurde. Në qoftë se ke konstatuar ka 8 muaj që thonë s’të lejoj, s’të lejoj, s’të lejoj, s’të lejoj. Bëju shtet i thonë kësaj. Këta i thonë qytetarit bëju shtet Po pse qytetari do të behet shtet?
Marrë me shkurtime
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn